Z A P I S N I K
31. sjednice Vijeća Gradske četvrti Podsljeme,
održane 19. prosinca 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Reana Senjković-Svrčić, Damir Pavlek, Drago Boras, Snježana Punjek i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 31. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 30. sjednice. Bez rasprave, jednoglasno je usvojen zapisnik 30. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:

[bookmark: _Hlk153378221][bookmark: _Hlk157433930]1.  Prijedlog Zaključka o izmjeni  Plana komunalnih aktivnosti Gradske četvrti 
     Podsljeme za 2023. – donošenje zaključka

2.  Prijedlog Financijskog plana Gradske četvrti Podsljeme za 2024. 
      – donošenje zaključka

3.  Prijedlog Plana komunalnih aktivnosti Gradske četvrti  Podsljeme za 2024. 
     – donošenje zaključka

4.  Pitanja, prijedlozi i obavijesti




Ad 1. Prijedlog Zaključka o izmjeni  Plana komunalnih aktivnosti Gradske četvrti 
Podsljeme za 2023.

Predsjednik Vijeća objašnjava kako se radi samo o finalnim usklađenjima sa troškovnicima Zagrebačkih cesta i pojedinim provedenim postupcima javne nabave.

Bez  rasprave, Vijeće jednoglasno donosi Zaključak o izmjeni  Plana komunalnih aktivnosti Gradske četvrti Podsljeme za 2023. Isti se nalazi u privitku ovog zapisnika.


Ad 2.  Prijedlog Financijskog plana Gradske četvrti Podsljeme za 2024.

Predsjednik Vijeća ističe kako je pripremljen i Financijski plan Gradske četvrti Podsljeme za 2024., koji su svi članovi Vijeća dobili u materijalima za sjednicu. Isti je na tragu Financijskog plana za 2023.

Bez rasprave, Vijeće jednoglasno donosi Financijski plan Gradske četvrti Podsljeme za 2024. Isti se nalazi u privitku ovog zapisnika.


Ad 3. Prijedlog Plana komunalnih aktivnosti Gradske četvrti  Podsljeme za 2024. 

Predsjednik Vijeća ističe kako su prijedlog Plana svi članovi dobili u materijalima za sjednicu. U isti su uvršteni svi značajniji prijedlozi mjesnih odbora, kao i samih članova Vijeća. Jedan dio Plana ovisi i o završnim prijenosima, koji će se točno znati tek iza 20. siječnja 2024.

Luka Maloča moli da se u Plan još stavi projekt dogradnju ograde na potoku u ulici Pustodol sa proširenjem mostića prema ulici Bunjaki. Svi članovi Vijeća slažu se sa predloženim.

Nakon kraće rasprave, Vijeće jednoglasno donosi Plan komunalnih aktivnosti Gradske četvrti  Podsljeme za 2024. Isti se nalazi u privitku ovog zapisnika.


Ad 4  Pitanja, prijedlozi i obavijesti

Predsjednik Vijeća ističe kako će zatražiti stanje određenih projekata koji su izradi već nekoliko godina, kao i stanje rješavanja imovinsko-pravnih odnosa za česticu OŠ Markuševec.
Također će MUP-u uputiti dopis za pojačane obilaske prilikom nadolazećih blagdana.

Goran Rogić prezentira članovima Vijeća novi Plan potreba za aktivnostima, programima i projektima unapređenja kvalitete života građana, koji će se donositi na sjednici u siječnju.

Luka Maloča smatra kako se iz navedenih sredstava može nabaviti oprema za mjesne odbore te će isto predložiti i na idućoj sjednici.

Anita Matković napominje kako je konačno sanirana nadstrešnica na okretištu Mihaljevac.


Sjednica je završena u 8:45 sati.

Zapisnik vodio:
Goran Rogić

									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]
KLASA: 024-08/23-002/308
URBROJ: 251-13-11-2/002-23-2
Zagreb, 19. prosinca 2023.






Privitak:
- izvješće o glasanju na sjednici

